Πρόταση κανονισμού του Συμβουλίου για τον καθορισμό, για τη συγκομιδή 1998, των πριμοδοτήσεων για τον καπνό σε φύλλα κατά ομάδα ποικιλιών καπνού (COM(98)0051 - C4-0096/98 - 98/0044(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 41)

Πρώτη αιτιολογική σκέψη

>Αρχικό κείμενο>

ότι, κατά τον καθορισμό των πριμοδοτήσεων στον τομέα του ακατέργαστου καπνού πρέπει να ληφθούν υπόψη οι στόχοι της κοινής γεωργικής πολιτικής[semigr ] ότι η κοινή γεωργική πολιτική έχει ιδίως ως στόχους να εξασφαλίσει δίκαιο βιοτικό επίπεδο στο γεωργικό πληθυσμό, να διασφαλίσει τον εφοδιασμό και να εξασφαλίσει λογικές τιμές στους καταναλωτές[semigr ] ότι το ποσό των πριμοδοτήσεων πρέπει να λάβει υπόψη ιδίως τις προηγούμενες και τις προβλεπόμενες δυνατότητες διαθέσεων των διαφόρων καπνών με κανονικές συνθήκες ανταγωνισμού[semigr ] ότι, σε εφαρμογή των κριτηρίων αυτών πρέπει, για τη συγκομιδή 1998, να διατηρηθούν τα ποσά των πριμοδοτήσεων στα επίπεδα που αναφέρονται στο παράρτημα,

>Κείμενο μετά την ψηφοφορία στο ΕΚ>

ότι, κατά τον καθορισμό των πριμοδοτήσεων στον τομέα του ακατέργαστου καπνού πρέπει να ληφθούν υπόψη οι στόχοι της κοινής γεωργικής πολιτικής[semigr ] ότι η κοινή γεωργική πολιτική έχει ιδίως ως στόχους να εξασφαλίσει δίκαιο βιοτικό επίπεδο στο γεωργικό πληθυσμό, να διασφαλίσει τον εφοδιασμό και να εξασφαλίσει λογικές τιμές στους καταναλωτές[semigr ] ότι το ποσό των πριμοδοτήσεων πρέπει να λάβει υπόψη ιδίως τις προηγούμενες και τις προβλεπόμενες δυνατότητες διαθέσεων των διαφόρων καπνών με κανονικές συνθήκες ανταγωνισμού[semigr ] ότι, σε εφαρμογή των κριτηρίων αυτών πρέπει, για τη συγκομιδή 1998, να

τροποποιηθούν τα ποσά των πριμοδοτήσεωναυξάνοντας τα ποσά για τις ομάδες VI, VII και VIII. Οι ομάδες αυτές παράγουν καπνό υψηλής ποιότητας έχοντας ταυτόχρονα χαμηλές αποδόσεις και ανάγκη περισσότερης εργασίας.

(Τροπολογία 42)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι απαραίτητο να επινοηθεί συντελεστής προσαρμογής που θα αποσκοπεί στο να διαφυλαχθεί η ισότητα του εισοδήματος των αγροτών όλων των κρατών μελών της Ευρωπαϊκής Ένωσης και τούτο προκειμένου να αμβλυνθούν οι επιπτώσεις από την πιθανή κατάργηση της πράσινης τιμής την 1η Ιανουαρίου 1999 για τα κράτη μέλη που θα συμμετάσχουν στο ενιαίο νόμισμα.

(Τροπολογία 43)

Άρθρο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Για να διασφαλισθεί η ισότητα του εισοδήματος ανάμεσα στους παραγωγούς όλων των κρατών μελών της Ευρωπαϊκής Ένωσης, εισάγεται, από 1ης Ιανουαρίου 1999, συντελεστής προσαρμογής προκειμένου να αμβλυνθούν οι επιπτώσεις από την πιθανή κατάργηση της πράσινης τιμής για τα κράτη μέλη που θα συμμετάσχουν στο ενιαίο νόμισμα

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τον καθορισμό, για τη συγκομιδή 1998, των πριμοδοτήσεων για τον καπνό σε φύλλα κατά ομάδα ποικιλιών καπνού (COM(98)0051 - C4-0096/98 - 98/0044(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0051 - 98/0044(CNS)) ((EE C 87 της 23.3.1998, σελ. 18.))

- έχοντας κληθεί από το Συμβούλιο να γνωμοδοτήσει (C4-0096/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (A4-0216/98),

1. εγκρίνει, με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.